Klanjana dženaza u Potočarima: Žrtve genocida uz jecaje ispraćene na vječni počinak

U Memorijalnom centru Potočari klanjana je dženaza i obavljen ukop devet žrtava genocida u Srebrenici.

Neutješni članovi porodica od svojih najmilijih oprostili su se s bolom u srcu i jecajima, a jedina utjeha im je bilo to što će njihovi voljeni nakon 25 godina konačno pronaći smiraj.

Tugu na licu nisu mogli sakriti ni drugi građani naše zemlje koji su danas stigli u Potočare kako bi odali počast žrtvama genocida.

“Žrtve genocida nikada neće biti zaboravljene, nekada se nikada, nikome i nigdje ne ponovi Srebrenica”, poruka koja je danas odaslana iz Potočara.

U Potočarima su danas ukopani:

1. Salko (Ahmo) Ibišević, rođen 1972. godine,

2. Hasan (Alija) Pezić, rođen 1925. godine,

3. Sead (Huso) Hasanović, rođen 1971. godine,

4. Alija (Bekto) Suljić, rođen 1969. godine,

5. Hasib (Šaban) Hasanović, rođen 1970. godine,

6. Zuhdija (Suljo) Avdagić, rođen 1947. godine,

7. Bajro (Ramo) Salihović, rođen 1943. godine,

8. Ibrahim (Hamid) Zukanović, rođen 1941. godine.

Za devetu žrtvu koja će biti ukopana danas u Potočarima porodica je naknadno dala saglasnost.

Najmlađa žrtva je Salko Ibišević, a najstarija Hasan Pezić.